jkorsvik/nowiki_second_scrape_merged huggingface dataset:
Asunción

Asunción er hovedstaden i Paraguay. Byen har en befolkning på 520 000 innbyggere og er hovedhavn og kulturelt senter for Paraguay. Omkring 30 % av landets befolkning bor i og omkring hovedstaden. 65 % av befolkningen er under 30 år gammel.Asunción har i en årrekke vært rangert som verdens billigste hovedstad å bo i av Mercer Human Resource Consulting.


== Historie ==
Asunción er en av de eldste byene i Sør-Amerika, den ble grunnlagt 15. august 1537 under navnet Nuestra Señora Santa Maria de la Asunción. I 1732 foregikk det et opprør i byen, ledet av José de Antequera y Castro, som var en av de første opprørene imot det spanske kolonistyret. Etter Paraguays uavhengighet, har byet i sterk grad endret seg. Da Gaspar Rodríguez de Francia var president, ble veisystemet i landet utbygd og gater fikk navn. Under Carlos Antonio López' styre fant stor framgang sted, og en ny framskrittsorientert politikk ble gjennomført. Nye industrier ble innført, blant annet metallarbeid, og skoler ble åpnet. Etter López sin død, tok hans sønn Francisco Solano López over og ledet landet ut i den ødeleggende trippelalliansekrigen som varte i fem år (1865–70). Etter fredsslutningen var Asunción okkupert av brasilianske tropper fram til 1876. Mange historikere mener at denne krigen er årsaken til byens dårlige økonomi. Helt siden krigen har all økonomisk framgang gått trått.


== Bydeler ==
Bydelene i Asunción, som kalles «barrios», er offisielle territorielle områder.


== Galleri ==

		
		


== Referanser ==
Gloster Meteor

Gloster Meteor var RAFs første operative jetdrevne jagerfly.

Utviklingen av flyet begynte i november 1940 etter at turbojetmotoren ble funnet opp av den britiske ingeniøren Frank Whittle. Åtte prototyper ble produsert. I begynnelsen var flyet kjent som «Thunderbolt», men navnelikheten til Republic P-47 Thunderbolt gjorde at Gloster valgte å forandre navnet til «Meteor».
Gloster Meteor gjorde sin første testflyvning 5. mars 1943. Dette var ikke den første jetflyvningen i Storbritannia, den eksperimentelle Gloster E.28/39 hadde fløyet to år tidligere (15. mai, 1941).
Bevæpningen av flyet var fire Hispano 20 mm maskinkanoner. De senere variantene av Meteor ble utstyrt med katapultsete.
Det første operasjonelle flyet ble levert til RAF 12. juli 1944, og flyet så kamp for første gang 27. juli 1944 imot en tysk V-1. Meteoren møte aldri motstand fra Luftwaffe selv om den fløy oppdrag over Tyskland fra og med januar 1945.
Meteor var i bruk under Koreakrigen.
Produksjonen av flyet fortsatte frem til 1954, og nesten 3 900 fly ble produsert. Meteor ble eksportert til Argentina, Australia, Belgia, Brasil, Frankrike, Egypt, Israel, Sverige og Syria.


== Spesifikasjoner ==


== Se også ==
Messerschmitt Me 262


== Eksterne lenker ==
Wings Palette-fargelegging
Frank Whittle

Frank Whittle (født 1. juni 1907 i Earlsdon i Coventry i England, død 9. august 1996 i Columbia i Maryland i USA) var en britisk oppfinner som sammen med Hans von Ohain blir regnet som oppfinneren av jetmotoren. Whittle fikk patent på sin turbojetmotor i 1930.Allerede fra tidlig alder hadde Whittle stor interesse for fly, og han utmerket seg som pilot for det britiske flyvåpenet (RAF). Whittle giftet seg den 24. mai 1930 og etterhvert fikk han to sønner, David og Ian. I januar 1944 utnevnt til Ridder av Order of the British Empire (KBE). I 1948 pensjonerte han seg fra RAF på medisinsk grunnlag. I 1976 ble hans første ekteskap oppløst og han giftet seg med Hazel S. Hal fra USA. Whittle emigrerte til USA og året etter aksepterte han stillingen som forsker ved United States Naval Academy i Annapolis i Maryland. Han hadde denne stillingen frem til 1979. I august 1996 døde han av lungekreft i sitt eget hjem i Maryland. Han ble 89 år gammel.
I 1960 ble Whittle kreert til æresdoktor ved Norges tekniske høgskole.


== Referanser ==


== Litteratur ==
James, Ioan (2010) Remarkable Engineers : from Riquet to Shannon, s. 170–173. Cambridge: Cambridge University Press. ISBN 9780521516211
Devil Doll

Devil Doll er et italiensk-slovensk band som ble startet i 1987 i Venezia og den slovenske hovedstaden Ljubljana. Flere av bandmedlemmene blir rekruttert gjennom en annonse med teksten «A man is the less likely to become great the more he is dominated by reason: few can achive greatness -and none in art-if they are not dominated by illusion.» («En mann har mindre sjanse for å bli stor om han blir dominert av fornuften: få kan oppnå storhet -og ingen innenfor kunsten-om de ikke er dominert av illusjoner»). Bandet ble egentlig startet som to separate grupper av en ukjent musiker som går under navnet Mr. Doctor, men ble senere slått sammen til en i Venezia. Både Mr. Doctor og resten av bandet er veldig lyssky og tar aldri intervjuer (i alle fall ikke Mr. Doctor). De fleste intervjuer og offentlige pressemeldinger har gått gjennom bandets fanklubb.
Musikkstilen Devil Doll spiller kan beskrives som en blanding av klassisk musikk, teater, progressiv rock og en god dæsj stemning fra en svarthvitt skrekkfilm fra 1930-tallet. Sangene er lange, og en utgivelse inneholder derfor gjerne bare en sang. At gruppen er veldig inspirert av gamle filmer er noe man merker veldig lett gjennom tekstene og valget av bandnavn, ett navn som trolig er hentet fra Tod Brownings film The Devil Doll fra 1936. Det går rykter om hovedpersonen selv Mr. Doctor jobber med nettopp film i dag.


== Diskografi ==
1988 – The Mark of the Beast (aldri utgitt, finnes i ett eksemplar)
1989 – The Girl Who Was...Death
1990 – Eliogabalus
1992 – Sacrilegium
1993 – The Sacrilege of Fatal Arms
1996 – Dies IraeDet første albumet Devil Doll laget har aldri blitt utgitt i offentlighet, da det var ett ønske fra Mr. Doctor om at det bare skulle finnes ett eksemplar av den, og det i hans besittelse. Det er derfor ikke bekreftet om den faktisk eksisterer eller ikke og den blir ofte utelatt fra offisielle diskografier.
I dag har man ikke hørt noe fra bandet siden 1997, i tiden rett etter de hadde gitt ut Dies Irae. Det spekuleres i om de er nedlagt eller om de bare sitter å venter på at tiden er inne for en ny utgivelse.


== Eksterne lenker ==
(en) Devil Doll på Discogs 
(en) Devil Doll på MusicBrainz 
(en) Devil Doll på Encyclopaedia Metallum 
(en) Devil Doll på Songkick 
(en) Devil Doll på AllMusic 
Mr.Doctor – Mexican Newsgroup
Devil Doll forum
The Devil Doll Website Arkivert 7. januar 2014 hos Wayback Machine.
Ljubljana

Ljubljana (tysk Laibach, italiensk Lubiana) er hovedstaden i Slovenia og ligger i den sentrale delen av landet ved utløpet av elven Ljubljanica, mellom Alpene og Middelhavet. Den har 280 310 innbyggere (2017). Den er sete for et katolsk erkebispedømme og har et universitet.


== Historie ==
Selv om romerske bosetninger ble bygget i år 15 etter vår tidsregning, nevnes byen første gang i 1144 (ved sitt tyske navn Laibach) og 1146 (ved navnet Luwigana).Etter å ha fått byrettigheter i 1220, kom Ljubljana under habsburgsk styre i 1335, ble bispesete i 1461 og utviklet seg til et slovensk kulturelt senter i løpet av senmiddelalderen. Det habsburgske styret ble bare avbrutt av Napoleonskrigene, da byen mellom 1809 og 1813 var hovedstad for de franske illyriske provinser. I 1821 var byen vertskap for Laibach-kongressen. Under østerriksk styre var den hovedstad for hertugdømmet Carniola/Krain.
Da Østerrike-Ungarn brøt sammen i 1918, ble byen sete for Dravska banovina. I april 1941 ble den okkupert og deretter innlemmet i Italia, og 23. februar 1942 ble den fullstendig inngjerdet med piggtråd og gjort til den største krigsfangeleiren i Europa.
Etter krigen ble den hovedstad i den jugoslaviske sosialistrepublikken Slovenia. Da Slovenia ble uavhengig i 1991 ble den landets hovedstad.
Ljubljana har blitt ødelagt av jordskjelv flere ganger. Etter jordskjelvet i 1511 ble byen gjenoppbygget i renessansestil, og etter at jordskjelvet i 1895 sterkt skadet byen, også i nyklassisistisk og jugendstil. Byens arkitektur er derfor idag ganske blandet. En rekke bygninger er også fra mellomkrigstiden, av den lokale arkitekten Jože Plečnik. Byen er velkjent for sitt vakre og godt bevarte bysentrum. Gamlebyen fremstår som svært italiensk, med mange kaféer ved elven og et varmt klima. Om sommeren finner forskjellige musikkarrangementer sted i gamlebyen og på borgen, og Ljubljana besøkes særlig av mange unge mennesker fra hele verden.


== Transport ==

Europavei 57, Europavei 61, og Europavei 70 går gjennom Ljubljana som er tre av seks europaveier i Slovenia.


== Vennskapsbyer ==
 - Athen i Hellas (siden 2000)
 - Beograd i Serbia (siden 2003)
 - Bratislava i Slovakia (siden 1967)
 – Brussel i Belgia (siden 2004)
 – Chemnitz i Tyskland (siden 1966)
 – Chengdu i Kina (siden 1981)
 – Cleveland i USA
 – Leverkusen i Tyskland (siden 1979)
 – Mardin i Tyrkia (siden 2003)
 – Moskva i Russland (siden 2000)
 – Nottingham i Storbritannia (siden 1963)
 – Parma i Italia (siden 1964)
 – Pesaro i Italia (siden 1964)
 – Ploče i Kroatia (siden 1982)
 – Rijeka i Kroatia (siden 1979)
 – Sarajevo i Bosnia-Hercegovina (siden 2002)
 – Skopje i Nord-Makedonia
 – Sousse i Tunisia (siden 1969)
 – Tbilisi i Georgia (siden 1977)
 – Wien i Østerrike (siden 1999)
 – Wiesbaden i Tyskland (siden 1977)
 – Zagreb i Kroatia (siden 2001)


== Referanser ==


== Eksterne lenker ==
(sl) Offisielt nettsted 
(en) Ljubljana – kategori av bilder, video eller lyd på Commons 
(en) Ljubljana – galleri av bilder, video eller lyd på Commons
Radioskugga

Radioskugga er en svensk dramaserie som gikk på SVT fra 1995 til 1997. Serien handlet om en radio-DJ som flyttet fra Stockholm til den lille bygda Bakvatnet i Norrland for å etablere en ny radiokanal. Planene om å lage en kommersiell radiokanal for hele landsdelen gikk imidlertid i vasken, fordi bygda lå i radioskygge mellom de høye fjellene. Hovedpersonen ble likevel boende i det lille tettstedet. Hovedrollen ble spilt av Figge Norling. Serien ble produsert av Stefan Baron.
Serien hadde mye til felles med den amerikanske serien Det gode liv i Alaska.


== Referanser ==


== Eksterne lenker ==
(en) Radioskugga på Internet Movie Database 
(sv) Radioskugga i Svensk Filmdatabas
Kwakwaka’wakw

Kwakwaka'wakw, også kjent som kwakiutl, er en gruppe indianerstammer i Canada med noe over 2000 medlemmer. De lever på og ved Vancouverøya. De levde som fastboende fiskere og var dyktige treskjærere. Språket kwakwaka'wakw tilhører språkfamilien wakashan. Kwakwaka'wakw var blant de få stammene som lagde totempæler, som mange forbinder sterkt med indianere. Stammene var kjent for store fester kalt potlatch.


== Eksterne lenker ==
(en) Kwakwaka'wakw – kategori av bilder, video eller lyd på Commons
Dronte

Dronte (Raphus cucullatus) var eneste art i slekten Raphus, men arten er utdødd. Raphus inngikk tidligere i drontefamilien (Raphidae), men en revidering (del Hoyo & Collar, 2014) av ordenen duefugler (Columbiformes) viste at drontene egentlig tilhører duefamilien (Columbidae), der slekten nå inngår i delgruppen Raphinae. Dronte er søsterarten til solitærfugl, som også er utdødd.


== Biologi ==
Dronte var endemisk for Mauritius og øyene like rundt i Det indiske hav. Fuglen var ikke flyvedyktig. Den hadde et klumpete utseende, et svært karakteristisk og overdimensjonert nebb, og små, ubrukelige vinger. Det var imidlertid en stor fugl, som trolig kunne veie omkring 10,6–17,5 kg eller mer.Drontene levde i hovedsak av planter, frukt og frø. Arkeologisk funn antyder også at fuglene svelget mye småstein, trolig for å hjelpe med fordøyelsen.


== Utryddelse ==
Utryddelsen av drontene skyldtes trolig en kombinasjon av massiv avskoging, utstrakt jakt og introduksjonen av pattedyr, som griser og krabbemakaker. Drontene la redet direkte på bakken, så egg og unger ble et lett bytte for de predatoriske artene menneskene innførte. Trolig ble både rotter og tamkatter også innført til øyene. På hovedøya døde trolig dronten ut alt i de første tiårene av 1600-tallet, men det hevdes at det siste kjente eksemplaret ble drept i 1662 på Île d'Ambre, ei lita øy like utenfor nordøst-spissen av Mauritius, selv om statistiske estimater antyder at arten kan ha overlevd til omkring år 1690.


== Referanser ==


== Eksterne lenker ==
(en) dronte i Encyclopedia of Life 
(en) dronte i Global Biodiversity Information Facility 
(no) dronte hos Artsdatabanken 
(en) dronte hos Fossilworks 
(en) dronte hos ITIS 
(en) dronte hos NCBI 
(en) Kategori:Raphus cucullatus – bilder, video eller lyd på Wikimedia Commons 
(en) Raphus cucullatus – galleri av bilder, video eller lyd på Wikimedia Commons 
Raphus cucullatus – detaljert informasjon på Wikispecies
Eremittfugl

Eremittfuglen (Threskiornis solitarius) er en utdødd art av ibiser. Den levde på øya Réunion i Indiahavet og var ikke flyvedyktig, siden arten ikke hadde naturlige fiender på øya. Eremittfuglen døde ut i 1746, som følge av at europeerne kom til øya.
Eremittfuglen ble lenge ansett å tilhøre  drontene, men tidlig på 2000-tallet ble det fastslått at dette var feil og at arten tilhørte ibisene. Det vitenskapelige navnet ble derfor endret fra Raphus solitarius til T. solitarius.


== Referanser ==


== Eksterne lenker ==
(en) reunionibis i Encyclopedia of Life 
(en) reunionibis i Global Biodiversity Information Facility 
(no) reunionibis hos Artsdatabanken 
(en) reunionibis hos Fossilworks 
(en) reunionibis hos ITIS 
(en) Kategori:Threskiornis solitarius – bilder, video eller lyd på Wikimedia Commons 
Raphus solitarius – detaljert informasjon på Wikispecies
Solitærfugl

Solitærfugl (Pezophaps solitaria) er en nå utdødd art som tidligere ble plassert i drontefamilien. Ny forskning viser imidlertid at de såkalte drontene hører hjemme i duefamilien, der de er plassert i den tallrike underfamilien Raphinae.
Solitærfuglen levde på øya Rodrigues i Det indiske hav. Den var ikke flyvedyktig og hadde ingen naturlige fiender på øya.
Arten ble jaktet til utryddelse av sjøfolk. De siste fuglene ble trolig drept i 1790.


== Referanser ==


== Eksterne lenker ==
(en) rodriguesdronte i Encyclopedia of Life 
(en) rodriguesdronte i Global Biodiversity Information Facility 
(no) rodriguesdronte hos Artsdatabanken 
(en) rodriguesdronte hos Fossilworks 
(en) rodriguesdronte hos ITIS 
(en) rodriguesdronte hos NCBI 
(en) Kategori:Pezophaps solitaria – bilder, video eller lyd på Wikimedia Commons 
(en) Pezophaps solitaria – galleri av bilder, video eller lyd på Wikimedia Commons 
Pezophaps solitaria – detaljert informasjon på Wikispecies
Haakon (andre betydninger)

Haakon kan sikte til:

Haakon Magnus av Norge (f 1973), Norges kronprins
Haakon, et mannsnavn
Mack Haakon, et ølmerke


== Se også ==
Kong Haakon, liste over norske konger med navnet Håkon eller Haakon
Husvandrer

Husvandrer er et norsk navn på potteplanter i slekten Tradescantia i dagblomstfamilien. De er slyngplanter som sjelden blomstrer, men heller formerer seg ved hjelp av avleggere. Den er svært lett å formere, for alt man trenger å gjøre er å sette en bit av planten i fuktig jord. Vanligst er artene Tradescantia fluminensis og Tradescantia zebrina. Førstnevnte er en alvorlig ugressplante i subtropiske strøk, særlig i Australia. Tidligere ble planten kalt vandrejøde. Navnet har planten fått fordi folk har gitt hverandre avleggere, og på den måten har planten «vandret» fra hus til hus.


== Eksterne lenker ==
(en) Husvandrer i Encyclopedia of Life 
(en) Husvandrer i Global Biodiversity Information Facility 
(no) Husvandrer hos Artsdatabanken 
(sv) Husvandrer hos Dyntaxa 
(en) Husvandrer hos ITIS 
(en) Husvandrer hos NCBI 
(en) Husvandrer hos The International Plant Names Index 
(en) Husvandrer hos Tropicos 
(en) Kategori:Tradescantia – bilder, video eller lyd på Wikimedia Commons 
Tradescantia – detaljert informasjon på Wikispecies
Dagliljeslekta

Daglilje (Hemerocallis) er en gammel hageplante i det som nå oppfattes som en underfamilie i familien Xanthorrhoeaceae.


== Eksterne lenker ==
(en) dagliljer i Encyclopedia of Life 
(en) dagliljer i Global Biodiversity Information Facility 
(no) dagliljer hos Artsdatabanken 
(sv) dagliljer hos Dyntaxa 
(en) dagliljer hos ITIS 
(en) dagliljer hos NCBI 
(en) dagliljer hos The International Plant Names Index 
(en) dagliljer hos Tropicos 
(en) Kategori:Hemerocallis – bilder, video eller lyd på Wikimedia Commons 
(en) Hemerocallis – galleri av bilder, video eller lyd på Wikimedia Commons 
Hemerocallis – detaljert informasjon på Wikispecies
Hovedbanen

Hovedbanen er Norges eldste jernbanestrekning og går mellom Oslo og Eidsvoll, den er 67,8 km lang og ble åpnet i 1854. I kombinasjon med dampbåttrafikk på Mjøsa revolusjonerte banen samferdselen i dette innlandsområdet. De viktigste stasjonene langs banen er Bryn, Strømmen, Lillestrøm, Jessheim og Eidsvoll.


== Historikk ==
Hovedbanen ble bygget normalsporet og ble åpnet 1. september 1854 med navnet Norsk Hoved-Jernbane (N.H.J.). Banen hadde også det engelske navnet Norwegian Trunk Railway siden det var betydelige engelske interesser i banen fra oppstarten. Formelt forble Hovedbanen utenfor statsbanesystemet helt til 1926, men den statlige kontrollen med banen var betydelig helt fra starten.

Det er Livsens Aand i Hjulom som Profeten talar om. Det er Mannatanken, som her paa Skaparvis hever blaasit Liv i Nosi paa Jordklumpen, og gjort Kol og Vatn og Eld og Malm til Tenaren sin; derfor skriker og frøser i Fugleflog denne Tenaren under Svipuslaget av vaar Aand, og me sitja paa vaar Sigervogn stoltare enn dei romerske Sigerherrar...

Da Hovedbanen ble åpnet, var lengden 67,8 km og største stigning 26 ‰. 1. oktober 1903 fikk banen dobbeltspor mellom Bryn og Lillestrøm. Dette ble forlenget til Oslo på banens femtiårsdag 1. september 1904.Et eget godsspor (Loenga–Alnabrulinjen) mellom Alnabru og Loenga ble tatt i bruk i mai 1904 (Alnabru-Bryn) og 1. mai 1907 (Bryn-Loenga). Banen ble elektrifisert 1. september 1927 (Oslo-Lillestrøm) og 15. juni 1953 (Lillestrøm-Eidsvoll). Banen ble fjernstyrt i 1965 (Lillestrøm - Eidsvoll) og 1972 (Oslo - Lillestrøm).Med fjernstyringen begynte nedbemanningen av stasjonene. Dette skjøt ytterlig fart etter at NSB sluttet med egen stykkgodstrafikk i 1973 i forbindelse med opprettelsen av Linjegods AS.
Hovedbanen mistet i 1998/1999 mye av trafikken etter åpningen av Gardermobanen. Gardermobanen ble bygget 140 år etter Hovedbanen og går også mellom Oslo og Eidsvoll, på eget spor fra Etterstad til Eidsvoll. Hovedbanen brukes i dag derfor hovedsakelig kun av lokaltog som stopper på stasjoner og holdeplasser på banen, og av godstog. Strekningen mellom Dal og Eidsvoll har nå bare godstrafikk, med unntak av ett tog i døgnet, tog 1679, som går personførende fra Dal kl 01:30 direkte til Eidsvoll. Ved feil eller vedlikehold i Romeriksporten brukes Hovedbanen mellom Oslo og Lillestrøm for alle tog.

		
		


== Linjekart ==


=== Hovedbanen trafikkeres av følgende toglinjer ===


== Referanser ==


== Litteratur ==
Norsk Hoved-Jernbane i femti Aar 1854-1904. Christiania. 1904. 
Aasmund Dahl, red. (1992). Bygningsregistrering: Oslo distrikt, Hovedbanen. Oslo: NSB Arkitektkontoret. 


== Eksterne lenker ==
(en) Hovedbanen – kategori av bilder, video eller lyd på Commons 
Jernbanebiblioteket - Network Statement
Stasjonsdatabasen - Hovedbanen
2000-tallet

2000-tallet kan vise til:

21. århundre (2001–2100)
2000-årene (2000–2009)
Aachen

Aachen er en by i den tyske delstaten Nordrhein-Westfalen på grensen til Belgia og Nederland.  Byen er en del av byregion Aachen, og den vestligste byen i Tyskland. Om lag fem kilometer sørvest for bysentrum ligger Vaalserberg, et grensepunkt mellom Tyskland, Nederland og Belgia.
Aachen er bispesete (Bistum Aachen). Sentralt i byen finnes Aachenkatedralen, som i 1978 ble oppført på UNESCOs liste over verdens kulturarv.
Rheinisch-Westfälische Technische Hochschule er et av de viktigste studiestedene for tekniske studier. En hel industri av programvare- og maskinvareprodusenter har vokst opp rundt dette universitetet.


== Historie ==
Romerne døpte de varme svovelkildene på stedet Aquis-Granum. Det finnes flere teorier om navnet Granum, men det er nå allment akseptert at det kommer av den keltiske guden for vann og helse.
Etter romertiden ble byen forlatt inntil nærmere 800-tallet, da det ble nevnt under navnet Aquis villa. I 768 kom Karl den store til Aachen for første gang. Han likte stedet og bygget et slott der tyve år etter. Aachen ble deretter hovedstaden i Karl den stores rike. Slottskapellet ble senere til Aachenkatedralen. Karl den store tilbrakte mesteparten av sine vintre her mellom 800 og sin død i 814. Han ble også gravlagt her.
I 936 ble Otto I kronet til konge i domen. Fra da av og 600 år fremover ble de tysk-romerske konger, 30 med unntak av fire kronet i domen. Den siste kroningen var Ferdinand I i 1531. I middelalderen var Aachen en av de største byene i det tysk-romerske riket. Aachen forble en fristad under det tysk-romerske riket.
Etter trettiårskrigen hadde byen bare regional betydning. I 1880 hadde byen 80 000 innbyggere og var et jernbaneknutepunkt.
Aachen ble hardt skadet under andre verdenskrig. 21. oktober 1944 ble Aachen den første tyske byen som ble inntatt av allierte tropper.
Domen er byens hovedattraksjon, den er blant annet nevnt på UNESCOs liste over verdens kulturarv.
Den internasjonale Karlsprisen deles ut i Aachen. I 1994 ble prisen tildelt Gro Harlem Brundtland.

		
		


== Referanser ==


== Eksterne lenker ==
(fr) Offisielt nettsted 
(en) Aachen – kategori av bilder, video eller lyd på Commons 
(en) Aachen – galleri av bilder, video eller lyd på Commons 
Kart
ASEAG (buss) (på tysk)
RWTH Aachen
Sandeltrefamilien

Sandeltrefamilien  eller trådurtfamilien (Santalaceae) er en plantefamilie av løvtrær i ordenen Santalales. Den inneholder 45 slekter med om lag 1 000 arter, med kjente arter som sandeltre og misteltein. Flere av artene er parasittiske på andre trær.


== Slekter og arter ==
Av de viktigste slektene og artene kan nevnes:

Sandeltreslekten (Santalum)
Santalum acuminatum («Desert Quandong», «Sweet Quandong») — Australia
Sandeltre (Santalum album) («Indian Sandalwood», «White Sandalwood», «Chandana») — India, Indonesia, nordlige Australia
Santalum ellipticum («Coast Sandalwood») — Hawaii
Santalum fernandezianum — Juan Fernández-øyene
Santalum freycinetianum — Hawaii
Santalum haleakalae — Hawaii
Santalum lanceolatum («Northern Sandalwood») — Australia
Santalum murrayanum («Bitter Quandong») — Australia
Santalum obtusifolium — Australia
Santalum paniculatumiculatum — Hawaii
Santalum salicifolium («Willowleaf Sandalwood»)
Santalum spicatum («Australian sandalwood») — Australia
Trådurtslekten (Thesium)
Trådurt (Thesium alpinum)
Pontisk trådurt (Thesium ebracteatum)
Mistelteinslekten (Viscum)
Misteltein (Viscum album)
Acanthosyris
Amphorogyne
Antholobus
Arceuthobium
Arjona
Austroamericium
Buckleya
Cervantesia
Choretrum
Cladomyza
Colpoon
Comandra («Bastard Toadflax»)
Daenikera
Dendromyza
Dendrophthora
Dendrotrophe
Dufrenoya
Elaphanthera
Exocarpos
Geocaulon
Ginalloa
Jodina
Korthalsella
Kunkeliella
Leptomeria
Mida
Myoschilos
Nanodea
Nestronia
Notothixos
Okoubaka
Omphacomeria
Osyridocarpos
Osyris
Phacellaria
Phoradendron
Pyrularia («Buffalo Nut»)
Quinchamalium
Rhoiacarpos
Scleropyrum
Spirogardnera
Thesidium


== Eksterne lenker ==
(en) Sandeltrefamilien – oversikt og omtale av artene i WORMS-databasen 
(en) Sandeltrefamilien i Encyclopedia of Life 
(en) Sandeltrefamilien i Global Biodiversity Information Facility 
(no) Sandeltrefamilien hos Artsdatabanken 
(sv) Sandeltrefamilien hos Dyntaxa 
(en) Sandeltrefamilien hos Fossilworks 
(en) Sandeltrefamilien hos ITIS 
(en) Sandeltrefamilien hos NCBI 
(en) Sandeltrefamilien hos The International Plant Names Index 
(en) Sandeltrefamilien hos Tropicos 
(en) Kategori:Santalaceae – bilder, video eller lyd på Wikimedia Commons
Mistelteinfamilien

Mistelteinfamilien (Viscaceae) var en plantefamilie i ordenen Santalales. Den omfattet ca. 450 arter fordelt på 7 planteslekter. Den er nå innlemmet i trådurtfamilien.


== Eksterne lenker ==
(en) Mistelteinfamilien i Global Biodiversity Information Facility 
(sv) Mistelteinfamilien hos Dyntaxa 
(en) Mistelteinfamilien hos Fossilworks 
(en) Mistelteinfamilien hos ITIS 
(en) Mistelteinfamilien hos NCBI 
(en) Mistelteinfamilien hos The International Plant Names Index 
(en) Mistelteinfamilien hos Tropicos 
(en) Kategori:Santalaceae – bilder, video eller lyd på Wikimedia Commons